stanford-oval/wikipedia huggingface dataset:
Maps.me

| --- | --- |


 מחזור חיים:  2011–הווה (כ־13 שנים) 
 גרסה אחרונה:  12.0.1 (15 בינואר 2021) 
 מערכת הפעלה:  אנדרואיד, iOS, BlackBerry OS 
 נכתבה בשפות:  C++, Objective-C, Java 
 סוג רישיון:  אפאצ'י 2.0 
 קוד מקור:  https://github.com/mapsme/omim 
 maps.me
 
Maps.me היא אפליקציה לנייד עבור אנדרואיד, iOS ו־BlackBerry OS אשר מספקת מפות ושירותי ניווט לא מקוונים המתבססים על נתונים מ-OpenStreetMap, ועל כן היא שימושית במיוחד עבור מטיילים ומשתמשים המעוניינים לנווט באזורים עם גישה מוגבלת לאינטרנט. האפליקציה נקראה בעבר MapsWithMe.
האפליקציה נוצרה במקור על ידי חברת הסטארט-אפ השווייצרית MapsWithMe אשר לה מחלקת פיתוח בבלארוס, והפכה זמינה לציבור לראשונה בשנת 2011. החברה נרכשה ב-2014 על ידי חברת הטכנולוגיה הרוסית Mail.Ru. Group. בשנת 2015, האפליקציה הפכה לאלפיקציית קוד פתוח, המאפשרת למפתחים ולתורמים להציע שינויים לקוד המקור של האפליקציה. בשנת 2020, האפליקציה נמכרה לחברת Daegu Limited‏ אשר שינתה את ממשק המשתמש ואת התוכן של האפליקציה.
ראו גם

OpenStreetMap
Google Maps
Waze
הערות שוליים

↑  Lunden, Ingrid (2014-11-13). "Mail.ru Buys Maps.Me To Integrate Crowdsourced Maps Into Its My.com App Portal". TechCrunch (באנגלית אמריקאית). נבדק ב-2022-09-26.
↑  "MAPS.ME source code". GitHub. 9 בדצמבר 2021. {{cite web}}:  (עזרה)
↑  "Mail.ru Group sells MAPS.ME". נבדק ב-2020-12-20.
Mimikatz

Mimikatz הוא כלי תקיפה מקובל בעולם ה-Windows בעל יכולות רבות, כאשר השימוש הנפוץ בו הוא חילוץ סיסמאות מהזיכרון. השימוש בכלי מתבצע לאחר השגת אחיזה על עמדה (Post Exploitation) והשגת הרשאות גבוהות (Privilege Escalation), והוא מאפשר חילוץ מהזיכרון של סיסמאות משתמשים, hash-ים, Kerberos Tickets ועוד. הכלי פותח על ידי בנג'ימין דלפי בשנת 2008, נכתב בשפת C וזמין ברשת להורדה כ-Executable או כקוד מקור.
שימושים מרכזיים

כאשר תוקף משיג אחיזה בתחנה כלשהי (כולל הרשאות ניהול) ומחפש דרכים להתקדם ברשת (Lateral Movement), הוא עשוי להשתמש בכלי זה כדי לגשת אל ה-SAM ואל תהליך ה-LSASS כדי לחלץ מהם נתוני אימות.
הרשאה עיקרית שהכלי דורש כדי לבצע את עבודתו היא מסוג Debug Privilege (SeDebugPrivilege). הכלי דורש הרשאה זו, שניתנת למנהלי מקומיים (Local Admins) כברירת מחדל, כדי לגשת לזיכרון של תהליכים רגישים כגון lsass.exe, לקרוא אותו ולערוך אותו. יכולת זו מאפשרת לתוקף לקבל סיסמאות של משתמשים שונים שנכנסו למערכת ולנצל את ההרשאות שלהם כדי לעבור למערכות נוספות.
הכלי מאפשר מתקפה הנקראת Pass-the-Hash, כלומר להשתמש ב-Hash של הסיסמה (כיוון שברוב המוחלט של המקרים הסיסמה תישמר כ-Hash) ולא בסיסמה עצמה בשביל לבצע את ההזדהות.
הכלי מאפשר הוצאת נתונים הן במצב Online (כלומר כאשר הוא רץ על המערכת) והן במצב Offline. במצב ה-Offline הכלי למעשה רץ על המערכת של התוקף כאשר הוא משתמש ב-Dump של תהליך ה-lssas, ולאחר מכן לחלץ מתוכו את הנתונים.
נוסף לכך, הכלי מאפשר לחקות את פעולותיו של מנגנון ה-DCSync ובכך להתערב בפעולות של ה-Domain Controller בצורה נסתרת לאחר השגת הרשאות Domain Admin.
רקע

מערכות Windows מבוססות Domain דורשות אפשרות הזדהות גם כאשר אין גישה ל-Domain Controller. למשל, תחנה ארגונית אצל משתמש בבית ללא חיבור VPN דורשת יכולת הזדהות כאשר ה-DC אינו זמין. כדי לאפשר זאת שומרת מערכת ההפעלה (בהתאם לגרסה) סיסמאות ובעיקר hash-ים של סיסמאות המאפשרים למערכת לבצע הזדהות ללא שימוש במשאבי רשת.
דוגמה

נניח שהתוקף השיג hash של משתמש בעמדה מסוימת, ורוצה להריץ cmd תוך התחזות למשתמש שה-hash שייך לו. בשביל לבצע זאת, זה מה ש-Mimikatz יעשה:
הכלי ייפתח תהליך cmd.exe עם המשתמש הרלוונטי אך עם סיסמת Dummy (סיסמה ריקה). ברגע שזה יקרה ייווצר לתהליך Access Token, והוא יקבל Logon session LUID (locally unique identifier), מספר סידורי המייצג את ה-Session של משתמש עם תהליך. ברגע שנפתח במערכת ההפעלה תהליך חדש, מאחורי הקלעים תהליך ה-lsass לוקח את פרטי המשתמש שהוכנסו, מעביר את הסיסמה בפונקציית גיבוב, יוצר Access Token ו-Logon Session LUID ומאחסן אותם בטבלה המכילה Logon Session LUID ואת הפרטים של המשתמש שלפיהם נקבע ה-Access Token שיקבל.
Mimikatz ישהה את התהליך (Suspend) שפתח (במקרה הזה cmd.exe).
Mimikatz יבקש Handle (מצביע למקום בזיכרון) ממערכת ההפעלה ל-Access Token של התהליך, ממנו הוא מוציא את ה-LSLUID.
Mimikatz ישתמש ב-Debug Privilege בשביל לערוך את תהליך ה-Lsass, שם הוא ייגש לטבלה, וב-Logon Session LUID של התהליך שייצר הוא ישנה את ה-hash שקיים שם (של ה-Dummy, כלומר כלום), ויחליף אותו עם ה-Hash של המשתמש הרצוי. בכך ישיג Access Token של אותו משתמש על תהליך ה-cmd.exe שיצר.
לאחר מכן יבטל את השהיית התהליך והתהליך ימשיך בריצתו תחת הרשאותיו החדשות.
אפשריות הגנה

רוב מוחלט של מערכות האנטי-וירוס יזהו את הקובץ הרגיל של Mimikatz. עם זאת חלק גדול מהם יתקשו לזהות את הקובץ לאחר ביצוע שינויים מינורים בקוד וקימפול מחדש.
שנוי רמת ההרשאות ל-Debug Privilege למשתמשים ייעודיים בלבד כך שגם אם הושגה הרשאה גבוהה כמו Local Admin או Domain Admin עדיין לא ניתן יהיה להשתמש בכלי.
הקטנת מספר הסיסמאות הנשמרות במערכת מ-10 (ברירת המחדל) ל-0 או 1.
מניעת ביצוע dump ל-lssas על ידי הגדרות GPO מתאימות
שימוש במערכות EDR כדי לזהות פעילויות חשודות
Million Years Ago

| --- | --- |
 שיר בביצוע אדל
 מתוך האלבום 25
 יצא לאור:  נובמבר 2015
 תאריך הקלטה:  2013–2015
 סוגה:  פולק
 שפה:  אנגלית
 אורך:  3:47
 חברת תקליטים:  XL
 כתיבה:  אדל, גרג קורסטין
 הפקה:  גרג קורסטין
 
"Million Years Ago" (בעברית: "לפני מיליון שנים") הוא שיר שהוקלט על ידי הזמרת-יוצרת הבריטית אדל, מתוך אלבומה השלישי, 25. השיר יצא לאור ב-20 בנובמבר 2015, על ידי חברת התקליטים אקס-אל רקורדינגס.
עם יציאתו נכנס השיר אל המקום ה-3 במדיה פורסט, וה-24 במצעד שבסקוטלנד.
רקע וכתיבה

השיר נכתב והופק על ידי אדל וגרג קורסטין. השיר הוא שיר בסגנון הפולק, המאפיין כמה שירים נוספים מתוך האלבום, 25. בלי שיצא כסינגל, הצליח השיר להיכנס למצעדי פזמונים רבים, ואף הגיע אל המקום ה-15 במצעד השנתי של גלגלצ.
זוכת העונה השביעית של תוכנית הטלוויזיה "The Voice of Holland", ביצעה את השיר באחד פרקי התוכנית. ההופעה הפכה לוויראלית ונצפתה בכלמעלה מ-3 מיליון פעמים.
הופעה

עם השיר הופיעה אדל בתוכנית הטלוויזיה Adele at the BBC, ששודרה באופן מיוחד. ב-25 בנובמבר 2015, היא הופיעה עם השיר בתוכנית הטלוויזיה האמריקאית "Today". ב-17 בנובמבר 2015, היא הופיעה איתו באולם המוזיקה רדיו סיטי.
בנוסף לכך, קיבלה אדל על השיר מועמדות בטקס פרסי האמי לתוכניות טלוויזיה יומיות.
מיקומי שיא

|   ‏‏‏  מצעדים ודירוגים (2015–2017)> מדינה |   ‏‏‏  מצעדים ודירוגים (2015–2017)> מצעד |   ‏‏‏  מצעדים ודירוגים (2015–2017)> מיקום שיא |   ‏‏‏  מצעדים ודירוגים (2015–2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 84 |  |
|  אירלנד | מצעד הסינגלים האירי | 94 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 19 |  |
|  ארצות הברית | מצעד השירים הדיגיטליים | 28 |  |
|  גרמניה | GfK – טופ 100 | 74 |  |
|  הולנד | מצעד 40 הסינגלים ההולנדיים | 7 |  |
|  הונגריה | Rádiós Top 40 | 36 |  |
|  הממלכה המאוחדת | מצעד הסינגלים הבריטי | 64 |  |
|  הממלכה המאוחדת | מצעד שירי האינדי | 10 |  |
|  ולוניה | אולטראטופ 40 | 46 |  |
|  ישראל | מדיה פורסט ישראל | 3 |  |
|  ישראל | גלגלצ | 2 |  |
|  ספרד | PROMUSICAE | 25 |  |
|  סקוטלנד | מצעד הסינגלים הסקוטי | 24 |  |
|  פינלנד | המצעדים הפיניים הרשמיים | 8 |  |
|  פלנדריה | אולטראטופ 50 | 48 |  |
|  צרפת | SNEP | 42 |  |
|  קוריאה הדרומית | סירקל צ'ארט | 22 |  |
|  קנדה | קנדה הוט 100 | 97 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ישראל | מדיה פורסט ישראל | 42 |  |
|  ישראל | גלגלצ | 15 |  |
הערות שוליים

↑  XL Recordings, http://www.xlrecordings.com
↑  www.mediaforest.biz(הקישור אינו פעיל)
↑  Official Scottish Singles Sales Chart Top 100 | Official Charts Company, www.officialcharts.com (באנגלית)
1 2 3  S, ra Sperounes Updated: November 19, 2015, Album review: Adele soars on new release 25 | Edmonton Journal, ‏2015-11-19 (באנגלית)
↑  המצעד הלועזי השנתי - 2017, באתר גלגלצ, ‏דצמבר 2017
↑  The voice of Holland, Pleun Bierbooms â€“ Million Years Ago (The Blind Auditions | The voice of Holland 2016), נבדק ב-2019-01-26
↑  See Adele's moving 'Million Years Ago' performance on TODAY, TODAY.com (באנגלית)
↑  Adele Performs "Million Years Ago" on "Today", Pitchfork (באנגלית)
↑  cdn.emmyonline.org
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
Eleanor Rigby

Eleanor Rigby (בעברית: אלינור ריגבי) הוא שיר של הביטלס שהופץ באלבום "Revolver"‏ (1966) ובסינגל יחד עם "Yellow Submarine". השיר נכתב בעיקר על ידי פול מקרטני, והקרדיט המשותף ניתן ללנון-מקרטני.
השיר המשיך את המעבר של הביטלס מלהקת רוק אנד רול ופופ ללהקה ניסיונית יותר המבוססת בסטודיו. עם רביעיית מיתרים כפולה שכתב ג'ורג' מרטין ומילות השיר הכבדות על בדידות, שבר "אלינור ריגבי" מוסכמות מוזיקת פופ, הן במילים והן בלחן. מבקרים אמרו על השיר שהיכולת של הלהקה לשיר על "הדאגות המוזנחות וגורלם של הקשישים" בשיר הזה זו רק עוד דוגמה לכך ש"הביטלס יכלו להגיע לקהל רחב הרבה יותר מזה של רוק מסורתי".
השיר נכלל בסרטם של הביטלס "צוללת צהובה" משנת 1968. פסל אלינור ריגבי, הניצב ברחוב סטנלי שבליברפול, מנציח את השיר.
תוכן השיר

השיר דן בבדידותם של אנשים דרך סיפורן של שתי דמויות: הדמות הראשונה, אלינור ריגבי, מוצגת בבית הראשון של השיר כרווקה זקנה, שעיסוקה ניקיון בכנסייה. הדמות השנייה, האב מקנזי, מוצגת בבית השני ככומר הכותב מילים לדרשות שאיש לא ישמע. שתי הדמויות נפגשות בבית השלישי, כאשר אלינור ריגבי מתה והאב מקנזי קובר אותה. וכך כותב כריס גרגורי על השיר:
ייתכן שאנו יכולים לדמיין זאת כאחד מסרטי הדרמה בשחור לבן שתיארו את החיים בצפון אנגליה בתחילת שנות ה-60 כדוגמת "טעם הדבש" או "מוצאי שבת ויום ראשון בבוקר". אנו יכולים לתאר בקלות את הרקע: ליברפול שלאחר המלחמה, אפורה וגשומה. מילות השיר חסכוניות ביותר, כשהן נותנות לנו סדרה של דימויים מוגדרים היטב וחרוזים חדים ומזוככים הנכתבים בזמן הווה, הפועלים כביקורת הרסנית של החוסר ברוחניות אמיתית בקהילה. הרקע העיקרי הנחשף הוא כנסייה. בשורה הראשונה אנו רואים את דמותה העצובה של אלינור, כפופה, נכה רוחנית, אוספת את האורז הנטוש מחתונה של מישהו אחר. תוך כדי תיאור סוריאליסטי יוצא דופן נאמר לנו שהיא "לובשת את הפנים שהיא שומרת בכד שליד הדלת" דימוי בלתי רגיל של בדידותה, המודגשת על ידי מילות המקהלה הפשוטות אך הסוחפות: "כל האנשים הבודדים / מהיכן כולם באים / כל האנשים הבודדים / להיכן הם שייכים". העצב העמוק של מילים אלו חובק ציבור נרחב הרבה יותר מרווקות זקנות בודדות או כמרים מזדקנים. אלינור היא סמל של הניכור החברתי שהוא המאפיין העיקרי של החברה שהשיר מגנה באופן כה עז.
ההשראה לשיר

כמו רבים משיריו של מקרטני, גם ב"אלינור ריגבי" המלודיה והשורה הראשונה נולדו בשעה שניגן לעצמו בפסנתר. אך שם האישה שעלה אז במוחו לא היה "אלינור ריגבי" אלא "מיס דייזי הוקינס" (Miss Daisy Hawkins). בשנת 1966 סיפר מקרטני איך התעורר בו הרעיון לשיר:
ישבתי מול הפסנתר כשחשבתי עליו. התיבות הראשונות פשוט נוצרו מעצמן, וקפץ לי לראש השם הזה... "מיס דייזי הוקינס, אוספת את האורז בכנסייה". לא יודע למה. לא הצלחתי לחשוב על מילים נוספות אז הנחתי אותו בצד ליום. ואז עלה בי השם "אבא מקרטני", וכל האנשים הבודדים. אבל חששתי שאנשים יחשבו שזה שיר על אבי שיושב וסורג לעצמו גרביים; אבא טיפוס שמח. אז עברתי על ספר הטלפונים ומצאתי את השם מקנזי.
מקרטני סיפר שחשב על השם אלינור בהשראת השחקנית אלינור ברון, ששיחקה לצד חברי הלהקה בסרט !Help (בתפקיד ההודית אהמי). שם המשפחה ריגבי ניתן בהשראת חנות בבריסטול בשם 'ריגבי ואוונס בע"מ, מפיצי יין ואלכוהול' (Rigby & Evens Ltd, Wine & Spirit Shippers) שצדה את עינו כשביקר את חברתו דאז, ג'יין אשר. ב-1984 סיפר: "פשוט אהבתי את השם. חיפשתי שם שיישמע טבעי. אלינור ריגבי נשמע טבעי." עם זאת, היו שציינו כי בבית הקברות של כנסיית פיטר הקדוש (St Peters Church) בליברפול, שבה נפגשו לראשונה לנון ומקרטני, קיימת מצבה עם השם אלינור ריגבי. פול מקרטני הודה שייתכן כי הושפע מכך באופן לא מודע.
הקלטת השיר

ל"אלינור ריגבי" אין ליווי מוזיקלי פופי שגרתי. חברי הביטלס לא ניגנו בו כלל; ג'ון לנון וג'ורג' הריסון תרמו הרמוניות קוליות. במקום גיטרות-בס-תופים השתמש מקרטני בשמיניית מיתרים של נגני אולפן – ארבעה כינורות, שני צ'לו ושתי ויולות – שניגנו עיבוד שכתב ג'ורג' מרטין. העיבוד הושפע מפסקול הסרט "פרנהייט 451" שהלחין ברנרד הרמן. העיבוד נכתב לרביעיית מיתרים כפולה, כלומר תפקידי הכלים מוכפלים לאורך רוב השיר. ייתכן שבחירתו של מקרטני במיתרים הושפעה מהעניין שגילה במלחין אנטוניו ויוואלדי. ג'ון לנון סיפר ב-1980 כי "אלינור ריגבי היה ה'ילד' של פול, ואני עזרתי בחינוך... ליווי הכינורות היה הרעיון של פול. ג'יין אשר הכירה לו את ויוואלדי, וזה היה טוב מאוד".[דרוש מקור]
השמינייה הוקלטה ב-28 באפריל 1966, באולפן 2 של אבי רואד וההקלטות הושלמו באולפן 3 ב-29 באפריל וב-6 ביוני. טייק 15 נבחר למאסטר. במיקס הסטריאו המקורי קולו של פול נשמע בצד ימין בלבד במהלך הבתים, ושמיניית המיתרים בצד שמאל. באלבום Yellow Submarine Songtrack שיצא ב-1999 ובמיקסים באלבום LOVE קולו של מקרטני ממורכז, ושמיניית המיתרים נשמעת בסטריאו במטרה להעניק לשיר מיקס מודרני יותר.
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 4 |
| Billboard Hot 100 | בילבורד הוט 100 | 11 |
| UK Singes | מצעד הסינגלים הבריטי | 1 |
לקריאה נוספת

Martina Elicker, Semiotics of popular music: the theme of loneliness in mainstream pop and rock songs, Gunter Narr Verlag, 1997, ISBN 382334658X, pages 123-126
William J. Dowlding, Beatlesongs, Simon and Schuster, 1989, ISBN 0671682296, Pages 133-136
Chris Gregory, Who Could Ask for More?: Reclaiming the Beatles, Lulu.com, 2008, ISBN 0955751209, pages 125-127
הערות שוליים

↑  ב-1972 כתב לנון במגזין המוזיקה Hit parader כי הוא אחראי ל-70% מהמילים. ראו ציטוט מדבריו ב-Beatlesongs
↑  בחתונות בריטיות ואמריקאיות נוהגים לזרוק על החתן והכלה אורז, כסימן לפריון ולמזל טוב. בדומה לזריקת קונפטי באירועים.
↑  מידע נוסף על יצירת השיר נמצא בספרו של William J. Dowlding‏ Beatlesongs המוזכר בפרק לקריאה נוספת
↑  ארז פריש, המעריצים ימותו על זה: "קבר אלינור ריגבי" מוצע למכירה | ישראל היום, באתר ישראל היום, 22 באוגוסט 2017
↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  LCCN: no98031866  MusicBrainz work: 388613bc-d5f1-366e-896d-e50df985b796   WorldCat (עם LCCN): no98-031866
MitoMap

MitoMap הוא מסד נתונים עבור גנום מיטוכונדרי האנושי (mtDNA), המרכיב הראשון בגנום האנושי שרוצף באופן מלא. המאגר מכיל מידע על וריאציות ומוטציות של DNA מיטוכונדריאלי אנושי שדווחו בספרות, וכן מידע על mtDNA haplogroups, שהן קבוצות של אנשים שחולקים מוצא משותף על סמך ה-mtDNA שלהם. מאגר ה-MitoMap משמש כמשאב להבנת התפקוד של הגנום המיטוכונדריאלי ומסייע להבנת הבסיס הגנטי של מחלות מיטוכונדריה ולפיתוח בדיקות וטיפולים עבורם.
המאגר של MitoMap מחולק ל-5 חלקים:
רצף ה-mtDNA הסטנדרטי.
מאגר אלמנטים גנטיים פונקציונליים- מאגר המספק את המיקומים הגנומים של אותם אזורים פונקציוניאליים ב־mtDNA.
מאגר מוטציות קליניות - מאגר המספק את מיקומי הנוקלאוטידים ומיקומי החלפות הבסיסים המקושרים למחלות.
מאגר וריאציות באוכלוסייה.
מאגר אינטראקציות בין גנים.
פרויקט לריצוף הגנום המיטוכונדריאלי נעשה בפעם הראשונה ב-2013 במהלך כנס NGBT בדלהי, הודו בין התאריכים 14–16 בנובמבר.
התוצאות פורסמו באינטרנט.
הערות שוליים

↑  R Pearson, C Peckham, Handicapped children in secondary schools from the National Child Development Study (1958 cohort), Public health 91, 1977-11-01, עמ' 296–304 doi: 10.1016/s0033-3506(77)80072-3
↑  "MITOMAP: A Human Mitochondrial Genome Database".
↑  "SciGenom Research Foundation".
Black Magic (שיר של ליטל מיקס)

"Black Magic" (בעברית: "קסם שחור") הוא שיר של הלהקה הבריטית ליטל מיקס. השיר יצא לאור ב-21 במאי 2015 כסינגל הראשון מתוך האלבום השלישי של ליטל מיקס, Get Weird.
בפברואר 2015, ליטל מיקס גילו כי הן בחרו את הסינגל הראשי מאלבום האולפן השלישי שלהן ואמרו שיש לו "צליל חדש לגמרי". הן תיארו את השיר כ"סיכון" ואמרו שהוא שונה לחלוטין ממה שהן עשו בעבר.
השיר זכה להצלחה רבה והגיע למקום הראשון במצעד הסינגלים הבריטי, הסקוטי והאירופאי ונכנס לעשירייה הפותחת במצעד של אוסטרליה, בלגיה, אירלנד וישראל.
קידום והופעות

ליטל מיקס הופיעו עם השיר לראשונה ב-6 ביוני 2015 ב-Capital's Summertime Ball באצטדיון ומבלי. הן הופיעו עם השיר גם במהלך סיבוב ההופעות של הזמרת האמריקאית טיילור סוויפט The 1989 World Tour וגם הופיעו עם השיר בטקס פרסי בחירת הנוער וב-The Late Late Show עם ג'יימס קורדן.
וידאו קליפ

הקליפ יצא ב-29 במאי 2015. הקליפ מתחיל בזה שרואים את הלהקה לבושות כמו חנוניות שמחזיקות ספרי לימוד בזמן יציאתן מבית הספר. הן רואות סטודנט שהן רוצות שיהיה איתן והוא מנופף ואומר שלום לסטודנית היפהפייה והפופולרית יותר מאחוריהן שדוחפת אותן כדי לגשת אל הסטודנט. לאחר מכן הן נמצאות בספרייה וג'ייד מחפשת ספר ופתאום ספר ישן נופל על ראשה וחושף חלק מכוחותיה. מאוחר יותר בערב הן פותחות את הספר ומשתמשות בו כדי לקבל כוח קסום. השיער של פרי הופך לסגול וללי-אן יש כוחות אש צהובים, לג'סי כוחות כחולים ולג'ייד המשקפיים מרחפים. אחר כך הן משתנות למי שהן באמת ואז הן הולכות בבית הספר שכולם שם מסתכלים בהלם עליהן. לאחר מכן הן מביכות את הנערה שדחפה אותן ביום הקודם על ידי קסם שגורם לה בהשפלה ללכת לשירותים ואז הן רואות ילד חנון שמושפל על ידי ארבע בנות שנמצאות לידו ואז ליטל מיקס מרחמות על הילד, אז הן עושות קסם שהבנות האלו יתחילו להתאהב בו. לאחר מכן הן נמצאות בכיתה, שם התלמידים לא מקשיבים למורה ואז ליטל מיקס משתמשות בקסם כדי להפוך את הכיתה למסיבת ריקודים ואז המורה יחד עם התלמידים רוקדים על השולחנות והכיסאות והן ממשיכות את המסיבה לאורך המסדרונות של בית הספר. נכון ליוני 2018, השיר צבר למעלה מ-390 מיליון צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 73 |  |
|  אוסטרליה | מצעד הסינגלים האוסטרלי | 8 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 86 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 67 |  |
|  ברזיל | טופ 100 ברזיל | 65 |  |
|  הולנד | מצעד 40 הסינגלים ההולנדיים | 82 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 37 |  |
|  יפן | יפן הוט 100 | 47 |  |
|  ישראל | מדיה פורסט ישראל | 5 |  |
|  ניו זילנד | המצעד הניו זילנדי הרשמי | 31 |  |
|  סלובקיה | ČNS IFPI | 31 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 4 |  |
|  צ'כיה | ČNS IFPI | 29 |  |
|  קנדה | קנדה הוט 100 | 52 |  |
|  שוודיה | סוורייטופליסטן | 58 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| ברזיל (Pro-Música Brasil) | יהלום | 250,000 |
| קנדה (Music Canada) | פלטינה | 80,000 |
| דנמרק (IFPI Danmark) | זהב | 45,000 |
| איטליה (FIMI) | זהב | 25,000 |
| מקסיקו (AMPROFON) | פלטינה | 60,000 |
| ניו זילנד (RMNZ) | זהב | 7,500 |
| פולין (ZPAV) | פלטינה | 20,000 |
| שוודיה (GLF) | זהב | 20,000 |
| הממלכה המאוחדת (BPI) | פלטינה ×3 | 1,800,000 |
| ארצות הברית (RIAA) | זהב | 500,000 |
REXX

| --- | --- |
 פרדיגמות:  תכנות פרוצדורלי, תכנות מובנה 
 תאריך השקה:  1979 
 מתכנן:  מייק קאולישו 
 מפתח:  IBM, מייק קאולישו 
 הושפעה על ידי:  PL/I, CMS EXEC, ALGOL, EXEC 2 
 סיומת:  cmd, rexx, rex, exec, bat, EXEC 
 
REXX, שפת תכנות מפורשת שפותחה על ידי חברת IBM. השם REXX הוא ראשי תיבות של REstructured eXtended eXecutor, אך השם המלא כמעט לעולם אינו בשימוש. REXX היא שפה עילית מובנית שתוכננה להיות קלה ללמידה ולקריאה. מפרש השפה זמין בגרסאות מסחריות ופתוחות למספר גדול של סביבות מחשוב ומערכות הפעלה. בנוסף, לפלטפורמת המחשב המרכזי של IBM זמין גם מהדר לשפה.
REXX פותחה על ידי מייק קָאוּלִישוֹ כפרויקט "חד-פעמי" בין השנים 1979 לאמצע 1982. השפה הוצגה לראשונה ב-1981 בכנס שנערך ביוסטון, טקסס שבארצות הברית. בעקבות התגובות האוהדות שנתקבלו מלקוחות, הוחלט ב-IBM להמשיך בפרויקט הפיתוח ולהופכו למוצר תוכנה רשמי של החברה.
ב-REXX אין הגדרת משתנים מכיוון שאין טיפוסים, אלא פשוט רושמים שם ומכניסים לו ערך, אם הערך מספרי הוא ידע לזהות את זה כמספר, אחרת זה יהיה מוגדר כמחרוזת. ניתן לעשות חישובים רק על שדות שבהם הנתונים הם מספריים.
אחת הפקודות בשפת REXX היא הפקודה Interpret. פקודה זו מפרשת מחרוזת כקטע קוד ב-REXX, ואז מבצעת אותו, בדומה לפקודה eval בשפות אחרות, כמו PHP,‏ JavaScript, ופייתון.
Million to One

| --- | --- |
עטיפת הפסקול, Cinderella
עטיפת הפסקול, Cinderella
 סינגל שיווקי בביצוע קמילה קביו
 מתוך האלבום Cinderella
 יצא לאור:  21 ביולי 2021
 תאריך הקלטה:  מרץ 2019
 סוגה:  פופ רוק
 שפה:  אנגלית
 אורך:  3:24
 חברת תקליטים:  אפיק
 כתיבה:  קמילה קביו, סקוט האריס
 הפקה:  סקוט האריס, אן פרובן, מאט ראד
Million to One (בעברית: מיליון לאחד) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך פסקול הסרט "סינדרלה". השיר יצא לאור ב-21 ביולי 2021, על ידי חברת התקליטים אפיק רקורדס, לפני יציאת הפסקול עצמו, כסינגל השיווקי הראשון מתוכו. הוא נכתב על ידי קביו ביחד עם סקוט האריס.
השיר הגיע למקום ה-32 במצעד הסינגלים החמים של ניו זילנד.
רקע וכתיבה

באפריל 2019 פורסם כי קמילה קביו הקליטה את פסקול הסרט "סינדרלה". באוקטובר 2020 אישרה אידינה מנזל כי "[לה ולקמילה] יש גם שירים מקוריים". ביוני 2021 פורסם קטע מהשיר בטריילר של הסרט, כאשר הבמאי של הסרט, קית' האריסון, חשף את שם השיר. ב-28 ביולי 2021 דלפה לאינטרנט גרסת הדמו של השיר שהוקלט בשנת 2019. ב-27 באוגוסט 2021 פורסם רמיקס הפופ הרשמי של השיר, שנוצר עבור ניסיון להעלות את הפופולריות שלו ברשת החברתית, טיקטוק. רמיקס הפופ יצא לאור באופן רשמי ב-3 בספטמבר 2021, יחד עם מהדורת הדלוקס של הפסקול. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.
וידאו קליפ

הווידאו קליפ הרשמי של השיר, שביים קיי קנון, הוצג בבכורה עולמית ב-31 באוגוסט 2021 בערוץ ה-Vevo הרשמי של "סינדרלה".
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 48 |  |
|  הממלכה המאוחדת | מצעד השירים המסחריים | 50 |  |
|  ניו זילנד | המצעד הניו זילנדי הרשמי | 32 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 21 ביולי 2021 | הזרמת מוזיקה • הורדה דיגיטלית | רגילה | אפיק • קולומביה |  |
| עולם | 3 בספטמבר 2021 | הזרמת מוזיקה • הורדה דיגיטלית | הוצאה חוזרת | אפיק • קולומביה |  |
| עולם | 3 בספטמבר 2021 | הזרמת מוזיקה • הורדה דיגיטלית | רמיקס פופ | אפיק • קולומביה |  |